
Saatteeksi


Runolaulu on Suomen ja lähisukukansojen arvokkainta aineetonta kulttuuriperintöä. Sen pohjalta on syntynyt aarteita, joista kirkkaimpana helmenä on Kalevala. Sen kautta Suomi sai mytologisen muinaisuuden ja identiteettinsä, mikä puolestaan johti kansallisvaltioksi kehittymiseen.


Jopa pari tuhatta vuotta kansan parissa suullisena eläneellä runolaululla oli esihistoriallisena aikana eli ennen kirjoitus- ja lukutaidon leviämistä paljon suurempi tehtävä kuin nykyään. Se toimi oman aikansa mediana, kouluna, kirjastona, arkistona ja viihteenäkin. Arvoja, mutta myös käytännöllisiä asioita, siirrettiin vuosisatojen ajan sukupolvelta toiselle runolaulun ja muun suullisen perinteen kuten satujen, sananlaskujen ja vertausten kautta. Vähäisimmät tapahtumat saattavat vieläkin elää sutkauksina, joiden alkuperää ei enää tunneta, mutta yhteisöjä kuohuttaneet rajut muutosilmiöt tai suuret luonnonmullistukset ovat tulleet ikuistetuiksi eeppisinä runolauluina, jotka ovat jääneet suullisena perinteenä elämään jopa sadoiksi vuosiksi, ennen kuin niitä on ryhdytty kirjoittamaan muistiin.


Esimerkkinä suullisena tietona kulkeneesta luonnonkatastrofista on Antti Keksin Tornionjoen suuresta tulvasta 1677 laatima runolaulu, jonka italialainen tutkimusmatkailija Giuseppe Acerbi sen kuultuaan kirjoitutti itselleen ylös vuonna 1799 pohjoiseen tekemällään matkalla eli yli sata vuotta tapahtuneen jälkeen.


Vielä kauemmin muistiin kirjoittamista sai odottaa Piispa Henrikin surmavirsi. Se kertoo pakanallista Suomea kristinuskoon käännyttämään tulleesta piispasta, jonka Lalli surmaa Köyliönjärven jäälle. Tämä tapahtuma eli kansan keskuudessa runolauluna satoja vuosia. Rinnan suullisen perinteen kanssa on ollut katolinen ja latinaksi laadittu Pyhän Henrikin Legenda, joka on laadittu 1290-luvun alussa. Itse tapahtuma siinä on sijoitettu 1150-luvulle.


Onko kyseessä historiallinen tapahtuma vai onko tarina sepitettä, sitä on tutkittu satoja vuosia. Tutkijoina eivät ole olleet vain historiatieteen edustajat, vaan heidän lisäkseen asiaan eri näkökulmilta ovat paneutuneet kansanrunouden tutkijat, kielitieteilijät, arkeologit, uskontotieteilijät ja kansatieteilijät. Kun katolinen kirkko julistaa jonkun ihmisen pyhimykseksi, niin hänestä laaditaan legenda, jossa tuodaan esille ne ihmeet, joiden vuoksi pyhimykseksi korottaminen on ollut mahdollista. Tällainen legenda siis Henrikistä tehtiin 1290-luvulla, jolloin väitetystä surmasta oli reilusti yli sata vuotta. Se eroaa jonkin verran suullisena eläneestä runolaulumuotoisesta surmavirrestä. Se puolestaan ehti elää satoja vuosia, ennen kuin se kirjoitettiin muistiin alkukielisenä eli suomeksi. Kiijakielihän syntyi Suomeen vasta 1540luvulla. Silloin Mikael Agricola kirjoitti suomeksi Henrikistä ja hänen kohtalostaan, mutta ei pannut muistiin runoversiota, vaikka todistettavasti tunsi siitä ainakin katkelman, mikä oli esillä Turun keskiaikaisessa piispainkronikassa. Laajempia versioita Piispa Henrikin surmavirrestä on ollut kirjoitettuina ainakin 1615-1616, jolloin Upsalan juridiikan ja politikan professorina toiminut Johannes Messenius on kopioinut niitä tieteellisiä töitään varten.


Näitä erilaisia surmanvirren 1500-1700-luvuilla kiijoitettuja versioita ovat monet tutkijat metsästäneet ja yrittäneet rekonstruoida runoa niiden pohjalta ’’alkuperäiseen” muotoonsa. Merkittävimmät yritykset suorittivat Henrik Gabriel Porthan 1700luvulla ja Elias Lönnrot 1800-luvulla. Sittemmin Piispa Henrikin surmanvirren tutkimus kiihtyi 1900-luvulla, jolloin siihen osallistuivat kansanrunoudentutijat Kaarle Krohn, E. N. Setälä, A. R. Niemi, Matti Kuusi ja Martti Haavio; kielitieteilijä Heikki Ojansuu; historioitsijat Jalmari Jaakkola, Mauno Jokipii ja Seppo Suvanto; kansatieteilijä Kustaa Vilkuna; uskontotieteilijä Uno Harva; arkeologi Juhani Rinne sekä joukko vähemmän tunnettuja tutkijoita tai harrastajia.


Eräänlaisen 1900-luvun yhteenvedon teki Martti Haavio teoksessaan Piispa Henrik ja Lalli, Piispa Henrikin surmavirren historiaa. Hän esittelee kaikkiaan 14 erilaista tekstiversiota surmavirrestä: 1) Palmsköld-Sjögrenin teksti, 2) Helleniuksen teksti, 3) Porthanin teksti, 4) Heikkilä-Tömuddin teksti, 5) Ganander-Tömuddin teksti, 6) Aschneuksen teksti, 7) Chronicon Finlandiae, incerto auctore -teoksen teksti, 8) Spenseniuksen teksti, 9) Haszelqwistin teksti, 10) Palmsköldin teksti, 11) Peldanin teksti, 12) Grönvallin teksti, 13) Gananderin teksti ja 14) Lindströmin teksti. Nämä tekstit sisältävät suullisena eläneestä Piispa Henrikin surmavirrestä enemmän ja vähemmän täydellisiä kirjoitettuja versioita, jotka on muistiinpantu enimmäkseen 1600–1700-luvuilla. Tekstit on nimetty löytäjiensä tai niitä käsitelleiden tutkijoiden nimillä.


Yksi näistä teksteistä on Suomalaisen Kiijallisuuden Seuran kansanrunousarkiston kaikkein vanhin runomuistiinpano. Sen löysi sattumalta ylioppilas Th. Reinius vuonna 1852 runonkeruumatkallaan Toholammelta mamseli Amalia Christina Birlingiltä, joka puolestaan oli saanut sen perintönä Antti Törnudd vanhemmalta. Tutkijat ovat päätelleet runomuistiinpanon olevan 1600-luvulta. Kansanrunousarkistossa on myös muita surmanvirren versioita. Sen lisäksi niitä löytyy Suomesta Kansalliskirjastosta sekä Ruotsista Uppsalan yliopiston kirjastosta.


2000-luvulle tultaessa kaksi Heikkilä-nimistä tutkijaa on perehtynyt syvällisesti niin alkuperäisaineistoihin kuin surmanvirteen kohdistuviin aikaisempiin tutkimuksiin ja päätynyt vastakkaisille kannoille. Helsingin Yliopiston kirkkohistorian professori Tuomas Heikkilä on tutkimustensa perusteella tehnyt johtopäätöksen, että Piispa Henrikin surmavirsi on fiktiivinen ja ettei kumpaakaan tämän runolaulun päähenkilöä ole ollut olemassa. Monitieteellistä menneisyyden tutkimusta harjoittava dosentti Mikko K. Heikkilä puolestaan on tutkimuksissaan päätynyt siihen, että niin piispa Henrik kuin Lallikin ovat olleet olemassa ja surmatapahtuma on todellisuutta, joka suullisena suomenkielisenä perinteenä eli vuosisatoja erillään katolisesta latinankielisestä pyhimyslegendasta. Molempien tuoreimmat tutkimukset on julkaistu vuonna 2022.


Piispa Henrikin surmavirsi on siis erittäin ajankohtainen vielä 800-900 vuoden jälkeen syntymästään. Monet tutkijat ovat yrittäneet palauttaa runoa ’’alkuperäiseen” muotoonsa, mutta yksimielisyyteen ei ole päästy eikä edes siihen, mitkä katkelmat runoa ovat olleet siinä alusta alkaen ja mitkä on lisätty myöhemmin. Sitäkään ei ole lopullisesti ratkaistu, missä surmavirsi on syntynyt: Varsinais-Suomessa, Satakunnassa, Hämeessä, Pohjanmaalla vai Kymenlaaksossa – ja missä mahdolliset lisäkatkehnat.


Kiivaan keskustelun sekaan onkin yllättäen ’’nurkan takaa” tullut kokonaan uudenlainen lähestyminen vanhinta Suomen historiaa valaisevaa runolaulua kohtaan. Inkeriläinen runoniekka Arvo Survo ei ole lähtenyt selittelemään mitään tai kokoamaan vanhaa runoa erilaisista palasista yhteen, vaan on itse ’’laikahtanut laulajaksi” eli kiijoittanut alkuperäisen aiheen pohjalta pienois eepoksen käyttäen omaa inkeriläisperäistä runokieltään. Pienoiseepoksista hänellä toki on ollut vankka kokemus takanaan. Hän on kiijoittanut kolmen inkeriläisaiheisen pienoiseeposten sarjan: Niistä ensimmäinen Pääskölintu – päivälintu kertoo maailman synnyn inkeriläisen mytologian pohjalta, toinen Iku-Ruotus puolestaan käsittelee Inkerinmaan kokemia vainoja symbolisella tasolla eri aikakausina. Nykyaikaan ulottuva Korvekko pureutuu alueen elämäntapaan ja historiaan konkreettisemmalla tasolla kuin edeltäjänsä, mutta samalla taiturimaisella runollisella kerronnalla, kuin toisetkin pienoiseepokset. Pääskölintu – päivälintu koostuu pääosin Inkerinmaalta ja vatjalaisilta tallennetusta kansanrunoudesta, jota on tallennettu Suomen Kansan Vanhat Runot -teossakaan. Vain neljänneksen sen tekstistä on Survo itse luonut, mutta oppinut ohessa runolaulukielen, jota on voinut hyödyntää tulevissa pienoiseepoksissaan.


Piispa Henrikin surmavirrestä Arvo Survo on luonut näköisensä tulkinnan, jonka voi laulaa alusta loppuun, eikä tarvitse pysähtyä ’’oppineiden pappien laatimiin runomittaisesti kömpelöihin laajentumiin”, kuten E. N. Setälä yli sata vuotta sitten arvioi joitakin myöhäissyntyneiksi arvelemiaan varhaistekstien osia.


Lukija siis nauttikoon Piispa Henrikin surmavirren taiteellisesta versiosta sujuvasti etenevänä runolaulueepoksena. Vertailukohteeksi kirjan loppuun on liitetty Elias Lönnrotin Suomi-lehteen vuonna 1856 kirjoittama artikkeli ”Pispa Henrikin surmavirsi”, jossa hän yrittää hallussaan olevien aineistojen pohjalta rekonstruoida runolaulua ’’alkuperäiseen” muotoonsa. Tuossa vaiheessa hän toimi Aleksanterin (Helsingin) Yliopiston suomen kielen professorina eli teki artikkelin tutkijana. Survon pienoiseeposta ja Lönnrotin kokoamaa surmavirttä vertailemalla voi huomata, kuinka edellisessä on otettu huomioon kaikki olennaiset vanhan runolaulun sisällöt sekä käytetty myös siinä olevia runokielen mukaisia säkeitä, mutta myös runolaulajan oikeudella luotu uusia sisältöjä ja säkeitä. Tuloksena on taiteellisesti korkeatasoinen runoteos, joka hyvin sopii täydentämään sitä tieteellistä keskustelua, jota yhä käydään Suomen historian pisimmästä perinteestä.


Kuhmossa vuoden 2025 alkupäivinä


Markku Nieminen




OEBPS/images/cover.jpg
ARVO SURVO

PIISPA HENRIKIN

Pienoiseepos
vanhojen runotallenteiden ja
legendojen pohjalta

JUMINKEKO





OEBPS/nav.xhtml




		Saatteeksi



		VERIVERHA ON PYHÄTTY



		Sisällysluettelo



		Luku I



		Luku II



		Luku III



		Luku IV



		Luku V



		Luku VI



		Luku VII



		Luku VIII



		Luku IX



		Luku X



		Luku XI



		Luku XII



		Jälkikirjoitus



		Elias Lönnrotin artikkeli, julkaistu Suomi-lehdessä 1856



		Värsyin 180 ja 181 väliin sijautuvat sanat



		Valmistusmerkinnät









Page List





		3



		4



		5



		6



		7



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		109



		110



		111



		112



		113



		114



		115



		2











